CELEX: 32006R1966
Language: el
Date: 2006-12-21 00:00:00
Title: Κανονισμός (ΕΚ) αριθ. 1966/2006 του Συμβουλίου, της 21ης Δεκεμβρίου 2006, για την ηλεκτρονική καταχώρηση και αναφορά αλιευτικών δραστηριοτήτων καθώς και για τα μέσα τηλεπαρακολούθησης

30.12.2006      EL                   Επίσημη Εφημερίδα της Ευρωπαϊκής Ένωσης         L 409/1
                                                        I
                         (Πράξεις για την ισχύ των οποίων απαιτείται δηµοσίευση)
                                             ΣΥΜΒΟΥΛΙΟ
                    ΚΑΝΟΝΙΣΜΟΣ (ΕΚ) αριθ. 1966/2006 ΤΟΥ ΣΥΜΒΟΥΛΙΟΥ
                                        της 21ης ∆εκεµβρίου 2006
     για την ηλεκτρονική καταχώρηση και αναφορά αλιευτικών δραστηριοτήτων καθώς και για
                                     τα µέσα τηλεπαρακολούθησης
    ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
    Έχοντας υπόψη:
    τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
    την πρόταση της Επιτροπής,
    τη γνώµη του Ευρωπαϊκού Κοινοβουλίου,
 ---pagebreak--- L 409/2        EL                  Επίσημη Εφημερίδα της Ευρωπαϊκής Ένωσης                  30.12.2006
   Εκτιµώντας τα ακόλουθα:
   (1)    Ο κανονισµός (ΕΚ) αριθ. 2371/2002 του Συµβουλίου 1 θεσπίζει το πλαίσιο για τη
          διασφάλιση της διατήρησης και της βιώσιµης εκµετάλλευσης των αλιευτικών πόρων στο
          πλαίσιο της Κοινής Αλιευτικής Πολιτικής.
   (2)    Οι στόχοι της διατήρησης και βιώσιµης εκµετάλλευσης των αλιευτικών πόρων
          επιτυγχάνονται µέσω όρων που διέπουν την πρόσβαση σε ύδατα και πόρους, ήτοι µε τον
          περιορισµό των αλιευµάτων και της αλιευτικής προσπάθειας και µε τη θέσπιση τεχνικών
          µέτρων όσον αφορά τις αλιευτικές τεχνικές και τα εργαλεία καθώς και τα µεγέθη των
          αλιευµάτων.
   (3)    Ως εκ τούτου, για να επιτευχθεί ορθή διαχείριση των αλιευτικών δυνατοτήτων και για να
          επιτευχθούν οι στόχοι αυτοί, υφίσταται ανάγκη παρακολούθησης των αλιευτικών
          δραστηριοτήτων µε τα πλέον κατάλληλα µέσα. Ο έλεγχος των ποσοτήτων που αλιεύονται
          πραγµατοποιείται κυρίως µε τη συλλογή πληροφοριών σχετικά µε τα αλιεύµατα, τις
          εκφορτώσεις, τις µεταφορτώσεις, τις µεταφορές και τις πωλήσεις, ενώ ο έλεγχος της
          αλιευτικής προσπάθειας επιτυγχάνεται κυρίως µε τη συλλογή πληροφοριών σχετικά µε τα
          χαρακτηριστικά του σκάφους, το χρόνο που αφιερώθηκε στην αλιεία και τα αλιευτικά
          εργαλεία που χρησιµοποιήθηκαν. Επιπροσθέτως, οι τεχνολογίες τηλεπαρακολούθησης
          βοηθούν τις αρχές ελέγχου της αλιείας να παρακολουθούν την παρουσία σκαφών σε µια
          δεδοµένη περιοχή. Ο συνδυασµός όλων αυτών των µέσων αυξάνει την ακρίβεια των
          πληροφοριών.
   (4)    Τα άρθρα 22 παράγραφος 1 και 23 παράγραφος 3 του κανονισµού (ΕΚ) αριθ. 2371/2002
          προβλέπουν αντιστοίχως ότι εντός του 2004 το Συµβούλιο θα αποφασίσει σχετικά µε την
          υποχρέωση ηλεκτρονικής καταχώρησης και διαβίβασης των πληροφοριών των σχετικών
          µε τις αλιευτικές δραστηριότητες, συµπεριλαµβανοµένων των εκφορτώσεων ή
          µεταφορτώσεων των αλιευµάτων και των δηλώσεων πώλησης, καθώς και σχετικά µε την
          υποχρέωση εγκαθίδρυσης µέσων τηλεπαρακολούθησης.
   1
         ΕΕ L 358 της 31.12.2002, σ. 59.
 ---pagebreak--- 30.12.2006      EL                  Επίσημη Εφημερίδα της Ευρωπαϊκής Ένωσης                      L 409/3
    (5)     Πιλοτικά σχέδια ηλεκτρονικής καταχώρησης και αναφοράς καθώς επίσης και
            τηλεπαρακολούθησης υλοποιήθηκαν κατά τη διάρκεια των τελευταίων ετών από τα κράτη
            µέλη και άλλες χώρες. Τα σχέδια αυτά αποδείχθηκαν αξιόπιστα και αποδοτικά από
            απόψεως κόστους.
    (6)     Στο άρθρο 6 του κανονισµού (ΕΟΚ) αριθ. 2847/93 για τη θέσπιση συστήµατος ελέγχου
            της κοινής αλιευτικής πολιτικής1 προβλέπεται ότι οι πλοίαρχοι των κοινοτικών αλιευτικών
            σκαφών τηρούν ηµερολόγιο µε τις δραστηριότητές τους.
    (7)     Στο άρθρο 22 του κανονισµού (ΕΚ) αριθ. 2371/02 αναφέρεται ότι τα αλιευτικά προϊόντα
            πωλούνται αποκλειστικά από το αλιευτικό σκάφος σε εγκεκριµένους αγοραστές ή σε
            εγκεκριµένες ιχθυόσκαλες.
    (8)     Στο άρθρο 9 του κανονισµού (ΕΟΚ) αριθ. 2847/93 προβλέπεται ότι τα κέντρα
            δηµοπρασίας ή άλλοι οργανισµοί ή πρόσωπα εξουσιοδοτηµένα από τα κράτη µέλη και
            αρµόδια για την πρώτη διάθεση των αλιευτικών προϊόντων στην αγορά υποβάλλουν, κατά
            την πρώτη πώληση, δήλωση πωλήσεως στις αρµόδιες αρχές του κράτους µέλους όπου
            πραγµατοποιείται η πρώτη διάθεση στην αγορά.
    (9)     Το άρθρο 8 του κανονισµού (EΟΚ) αριθ. 2847/93 προβλέπει ότι ύστερα από κάθε ταξίδι, ο
            πλοίαρχος κάθε κοινοτικού αλιευτικού σκάφους ολικού µήκους τουλάχιστον 10 µέτρων, ή
            ο εκπρόσωπός του, υποβάλλει δήλωση στις αρµόδιες αρχές του κράτους µέλους όπου
            γίνεται η εκφόρτωση, εντός 48 ωρών από την εκφόρτωση.
    1
           EE L 261 της 20.10.1993, σ. 1. Κανονισµός όπως τροποποιήθηκε τελευταία µε τον
           κανονισµό (ΕΚ) αριθ. 768/2005 (ΕΕ L 128 της 21.5.2005, σ. 1)
 ---pagebreak--- L 409/4      EL                  Επίσημη Εφημερίδα της Ευρωπαϊκής Ένωσης                30.12.2006
   (10) Το άρθρο 9 του κανονισµού (EΟΚ) αριθ. 2847/93 προβλέπει εξάλλου ότι σε περίπτωση
        που η πρώτη πώληση των αλιευτικών προϊόντων δεν πραγµατοποιείται στη χώρα
        εκφόρτωσής τους, το κράτος µέλος που είναι αρµόδιο για τον έλεγχο της πρώτης πώλησης
        µεριµνά ώστε η δήλωση πώλησης να υποβάλλεται το συντοµότερο δυνατό, στις αρχές που
        είναι αρµόδιες για τον έλεγχο της εκφόρτωσης των εν λόγω προϊόντων.
   (11) Με το άρθρο 19 του κανονισµού (ΕΟΚ) αριθ. 2847/93 επιβάλλεται στα κράτη µέλη η
        υποχρέωση να δηµιουργήσουν ηλεκτρονικές βάσεις δεδοµένων και να θεσπίσουν σύστηµα
        επικύρωσης, το οποίο να περιλαµβάνει ιδίως αντιπαραβολή και εξακρίβωση των
        δεδοµένων.
   (12) Στο άρθρο 9 του κανονισµού (ΕΟΚ) αριθ. 2847/93 προβλέπεται επίσης ότι υποβάλλεται
        στις αρµόδιες αρχές δήλωση ανάληψης, µε ευθύνη του κοµιστή της δήλωσης όταν τα
        προϊόντα δεν διατίθενται προς πώληση ή προορίζονται για µεταγενέστερη διάθεση προς
        πώληση.
   (13) Η τηλεπαρακολούθηση πρέπει να χρησιµοποιείται µόνον όταν υπάρχουν σαφείς ενδείξεις
        θετικής σχέσης κόστους/οφέλους σε σύγκριση µε την αποκλειστική χρήση παραδοσιακών
        µέσων ελέγχου, όπως είναι τα σκάφη και αεροσκάφη περιπολίας ιχθυοτόπων, για την
        αλιεία για τον εντοπισµό των αλιευτικών σκαφών που δρουν παράνοµα.
   (14) Κατά συνέπεια, θα πρέπει να θεσπιστούν οι όροι χρήσης των µέσων ηλεκτρονικής
        καταχώρησης και υποβολής εκθέσεων καθώς και των µέσων τηλεπαρακολούθησης για
        σκοπούς ελέγχου.
   (15) Οι µορφότυποι που θα χρησιµοποιούνται από τις αρµόδιες αρχές για την ανταλλαγή
        πληροφοριών για τους σκοπούς ελέγχου και επιθεώρησης θα πρέπει να καθοριστούν σε
        λεπτοµερείς κανόνες εφαρµογής.
 ---pagebreak--- 30.12.2006      EL                  Επίσημη Εφημερίδα της Ευρωπαϊκής Ένωσης                     L 409/5
    (16)    Τα κράτη µέλη είναι ελεύθερα να αποφασίζουν ως προς τους µορφοτύπους διαβίβασης
            των δεδοµένων που θα χρησιµοποιούν τα σκάφη που φέρουν τη σηµαία τους.
    (17)    Οι επενδύσεις για την εφαρµογή των τεχνολογιών ελέγχου είναι επιλέξιµες στο πλαίσιο
            του κανονισµού αριθ. 861/2006/ΕΚ του Συµβουλίου για τη θέσπιση κοινοτικών
            χρηµατοδοτικών µέτρων για την εφαρµογή της Κοινής Αλιευτικής Πολιτικής καθώς και
            στον τοµέα του ∆ικαίου της Θαλάσσης 1.
    (18)    Τα αναγκαία µέτρα για την εφαρµογή του παρόντος κανονισµού θα πρέπει να θεσπιστούν
            σύµφωνα µε την απόφαση 1999/468/EΚ του Συµβουλίου, της 28ης Ιουνίου 1999, για τον
            καθορισµό των όρων άσκησης των εκτελεστικών αρµοδιοτήτων που ανατίθενται στην
            Επιτροπή 2,
    ΕΞΕ∆ΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
    1
           ΕΕ L 160 της 14.6.2006, σ. 1.
    2
           ΕΕ L 184 της 17.7.1999, σ. 23. Απόφαση όπως τροποποιήθηκε τελευταία µε την απόφαση
           2006/512/ΕΚ (ΕΕ L 200 της 22.7.2006, σ. 11)
 ---pagebreak--- L 409/6      EL                  Επίσημη Εφημερίδα της Ευρωπαϊκής Ένωσης                  30.12.2006
                                               Άρθρο 1
                         Ηλεκτρονική καταχώρηση και υποβολή εκθέσεων
   1.   Ο πλοίαρχος κοινοτικού αλιευτικού σκάφους καταχωρεί µε ηλεκτρονικά µέσα τις σχετικές
        µε τις αλιευτικές δραστηριότητες πληροφορίες, τις οποίες υποχρεούται να καταχωρεί σε
        ηµερολόγιο και σε δήλωση µεταφόρτωσης όπως ορίζεται στη σχετική κοινοτική
        νοµοθεσία, και τις διαβιβάζει µε ηλεκτρονικά µέσα στην αρµόδια αρχή του κράτους
        σηµαίας.
   2.   Ο πλοίαρχος κοινοτικού αλιευτικού σκάφους ή ο εκπρόσωπός του καταχωρεί µε
        ηλεκτρονικά µέσα τις σχετικές µε τις αλιευτικές δραστηριότητες πληροφορίες, τις οποίες
        υποχρεούται να καταχωρεί σε δήλωση εκφόρτωσης όπως ορίζεται στη σχετική κοινοτική
        νοµοθεσία, και τις διαβιβάζει µε ηλεκτρονικά µέσα στην αρµόδια αρχή του κράτους
        σηµαίας.
   3.   Η δήλωση της πρώτης πώλησης και, κατά περίπτωση, η δήλωση ανάληψης
        καταχωρούνται και διαβιβάζονται µε ηλεκτρονικά µέσα στις αρµόδιες αρχές στο έδαφος
        των οποίων λαµβάνει χώρα η πρώτη διάθεση στη αγορά από εγκεκριµένο αγοραστή,
        εγκεκριµένη ιχθυόσκαλα ή άλλη οντότητα ή πρόσωπο που έχει λάβει άδεια από τα κράτη
        µέλη και είναι αρµόδιο για την πρώτη πώληση αλιευτικών προϊόντων.
   4.   Τα κράτη µέλη πρέπει να διαθέτουν τις απαραίτητες διοικητικές και τεχνικές δοµές για να
        µπορούν να λαµβάνουν, να επεξεργάζονται, να αντιπαραβάλλουν και να διαβιβάζουν µε
        ηλεκτρονικά µέσα τις πληροφορίες που περιέχονται, τουλάχιστον, στο ηµερολόγιο, στη
        δήλωση µεταφόρτωσης, στη δήλωση εκφόρτωσης, στη δήλωση πώλησης και στη δήλωση
        ανάληψης που αναφέρονται στις παραγράφους 1, 2 και 3.
 ---pagebreak--- 30.12.2006     EL                 Επίσημη Εφημερίδα της Ευρωπαϊκής Ένωσης                     L 409/7
                                                 Άρθρο 2
                            Περιοδικότητα και γνησιότητα των δεδοµένων
    1.     Ο πλοίαρχος του αλιευτικού σκάφους διαβιβάζει τουλάχιστον άπαξ ηµερησίως τα σχετικά
           δεδοµένα του ηµερολογίου. Επιπλέον διαβιβάζει τα δεδοµένα αυτά όποτε του ζητηθεί από
           την αρµόδια αρχή του κράτους σηµαίας. Σε κάθε περίπτωση, τα σχετικά δεδοµένα του
           ηµερολογίου διαβιβάζονται µετά την ολοκλήρωση της τελευταίας αλιευτικής
           δραστηριότητας και πριν από τον κατάπλου σε λιµένα.
    2.     Σύµφωνα µε τους όρους που θεσπίζει η εθνική νοµοθεσία, τα δεδοµένα του ηµερολογίου,
           της δήλωσης µεταφόρτωσης και της δήλωσης εκφόρτωσης που καταχωρεί η αρµόδια αρχή
           του κράτους σηµαίας θεωρούνται γνήσια.
    3.     Σύµφωνα µε τους όρους που θεσπίζει η εθνική νοµοθεσία, τα δεδοµένα της δήλωσης της
           πρώτης πώλησης και της δήλωσης ανάληψης που καταχωρεί η αρµόδια αρχή του κράτους
           σηµαίας θεωρούνται γνήσια.
                                                 Άρθρο 3
                                          Σταδιακή εφαρµογή
    1.     Η υποχρέωση ηλεκτρονικής καταχώρησης και διαβίβασης δεδοµένων σύµφωνα µε τις
           διατάξεις των παραγράφων 1 και 2 του άρθρου 1 αρχίζει να ισχύει εντός 24 µηνών από την
           έναρξη ισχύος των κατά το άρθρο 5 κανόνων εφαρµογής για τους πλοιάρχους αλιευτικών
           σκαφών συνολικού µήκους άνω των 24 µέτρων και εντός 42 µηνών από την έναρξη ισχύος
           των κανόνων εφαρµογής για τους πλοιάρχους αλιευτικών σκαφών συνολικού µήκους άνω
           των 15 µέτρων.
 ---pagebreak--- L 409/8          EL                 Επίσημη Εφημερίδα της Ευρωπαϊκής Ένωσης                  30.12.2006
   2.       Παρά τις διατάξεις της παραγράφου 1, εντός 12 µηνών από την έναρξη ισχύος των κατά το
            άρθρο 5 κανόνων εφαρµογής, τα κράτη µέλη µπορούν να επιβάλλουν ή να επιτρέπουν
            στους πλοιάρχους αλιευτικών σκαφών που αναφέρονται στην παράγραφο 1 και συνολικού
            µήκους έως 15 µέτρων που φέρουν τη σηµαία τους να καταχωρούν και να διαβιβάζουν
            ηλεκτρονικά τα δεδοµένα που αναφέρονται στο άρθρο 1 παράγραφοι 1 και 2.
   3.       Οι αρµόδιες αρχές των παρακτίων κρατών µελών αποδέχονται τις ηλεκτρονικές εκθέσεις
            από το κράτος µέλος σηµαίας οι οποίες περιέχουν τα κατά τις διατάξεις της παραγράφου 2
            δεδοµένα των αλιευτικών σκαφών.
   4.       Η υποχρέωση ηλεκτρονικής καταχώρησης των δηλώσεων πώλησης και, κατά περίπτωση,
            των δηλώσεων ανάληψης, ισχύει από την 1η Ιανουαρίου 2009 για τους εγκεκριµένους
            αγοραστές, τις εγκεκριµένες ιχθυόσκαλες ή άλλες οντότητες ή πρόσωπα που έχουν λάβει
            άδεια από τα κράτη µέλη και είναι αρµόδια για την πρώτη πώληση αλιευτικών προϊόντων
            και που έχουν ετήσιο κύκλο εργασιών σε πρώτες πωλήσεις αλιευτικών προϊόντων άνω των
            400 000 ευρώ.
                                                  Άρθρο 4
                                           Τηλεπαρακολούθηση
   Από την 1η Ιανουαρίου 2009 και όταν υπάρχουν σαφείς ενδείξεις θετικής σχέσης κόστους/οφέλους
   σε σύγκριση µε τα παραδοσιακά µέσα εντοπισµού των αλιευτικών σκαφών που δρουν παράνοµα,
   τα κράτη µέλη διασφαλίζουν ότι τα οικεία Κέντρα Παρακολούθησης της Αλιείας διαθέτουν τις
   τεχνικές ικανότητες που τους επιτρέπουν να παραβάλλουν τα στίγµατα που προκύπτουν από
   εικόνες λαµβανόµενες από τηλεπαρακολούθηση και διαβιβαζόµενες στη γη µέσω δορυφόρων ή
   άλλων ισοδύναµων συστηµάτων µε τα δεδοµένα που λαµβάνονται από το σύστηµα
   παρακολούθησης σκαφών ώστε να υπολογίζουν την παρουσία αλιευτικών σκαφών σε µια δεδοµένη
   περιοχή.
 ---pagebreak--- 30.12.2006      EL                   Επίσημη Εφημερίδα της Ευρωπαϊκής Ένωσης                   L 409/9
                                                    Άρθρο 5
                                            Λεπτοµερείς κανόνες
    Οι λεπτοµερείς κανόνες για την εφαρµογή του παρόντος κανονισµού θεσπίζονται σύµφωνα µε τη
    διαδικασία που αναφέρεται στο άρθρο 30 παράγραφος 2 του κανονισµού (ΕΚ) αριθ. 2371/2002. Οι
    κανόνες αυτοί καθορίζουν ειδικότερα:
    1.      Τους όρους υπό τους οποίους οι εθνικές αρµόδιες αρχές ανταλλάσσουν πληροφορίες για
            τον έλεγχο και την επιθεώρηση, διασφαλίζοντας την εµπιστευτικότητά τους και τη
            δυνατότητα πρόσβασης των παράκτιων κρατών µελών σε αυτές.
    2.      Το περιεχόµενο των διαβιβαστέων µηνυµάτων.
    3.      Τους µορφοτύπους που θα χρησιµοποιούν οι εθνικές αρµόδιες αρχές για την ανταλλαγή
            πληροφοριών για σκοπούς ελέγχου και επιθεώρησης.
    4.      Τους όρους για την καταχώρηση και υποβολή των δεδοµένων των δηλώσεων πώλησης και
            των δηλώσεων ανάληψης.
    5.      Τις διατάξεις που επιτρέπουν στα κράτη µέλη να επεκτείνουν την υποχρέωση
            ηλεκτρονικής υποβολής έκθεσης σε αλιευτικά σκάφη, όπως προβλέπεται στο άρθρο 3
            παράγραφος 2.
    6.      Τις εξαιρέσεις από τις υποχρεώσεις υποβολής ηλεκτρονικών δηλώσεων εκφόρτωσης και
            τους όρους και τις απαιτήσεις κοινοποίησης για την ενηµέρωση του παράκτιου κράτους
            όσον αφορά τις εξαιρέσεις αυτές.
    7.      Με στόχο τη µείωση της διοικητικής επιβάρυνσης για τους φορείς, εξαιρέσεις από
            ορισµένες ελεγκτικές διατάξεις των κοινοτικών κανόνων για τα αλιευτικά σκάφη που
            καταχωρούν και διαβιβάζουν ηλεκτρονικά τις πληροφορίες που αναφέρονται στο άρθρο 1
            παράγραφοι 1 και 2.
 ---pagebreak--- L 409/10        EL                  Επίσημη Εφημερίδα της Ευρωπαϊκής Ένωσης               30.12.2006
   8.      Τις διατάξεις για την καταχώρηση και διαβίβαση δεδοµένων του άρθρου 1 σε περίπτωση
           τεχνικής βλάβης.
                                                  Άρθρο 6
                                              Έναρξη ισχύος
   Ο παρών κανονισµός τίθεται σε ισχύ την έβδοµη ηµέρα από τη δηµοσίευσή του στην Επίσηµη
   Εφηµερίδα της Ευρωπαϊκής Ένωσης.
   Ο παρών κανονισµός είναι δεσµευτικός ως προς όλα τα µέρη του και εφαρµόζεται άµεσα σε κάθε
   κράτος µέλος.
   Βρυξέλλες, 21 ∆εκεµβρίου 2006.
                                                                         Για το Συµβούλιο
                                                                            Ο Πρόεδρος
                                                                            J. KORKEAOJA
                                              ____________